Lundstremin yaşadığı böyük köhnə ev bu yerlərin görməli obyektlərindən biridir. Buraya qonaq gələn az olsa da, ona dünyanın hər yerindən zəng edirdilər. Axşamlar Lundstrem buxarının yanında əyləşib ev qulluqçusu ilə söhbət edirdi. Bu, bir növ rituala çevrilmişdi. Hətta özünün təbirincə desək, beynində "yalnız diyezlər və bemollar" olduğu vaxtlarda da bu rituala hökmən əməl edirdi. Səhərlər isə pianino arxasına keçirdi. Onun Xarezm folkloru və menqrel xalqının laylaları əsasında işləyib hazırladığı son aranjimanlar (həmin ifalar plastinka şəklində buraxılmışdır) "Buxara naxışları" və "Gürcüstan dağlarında" adlanır. Lundstrem həmin ev barədə deyir: